本身唔諗住買嚟飲，等位食飯時又俾我見到呢間舖頭喎。佢係有唔少特色啲嘅茶，我呢就揀咗桂花烏龍，然後配芝士奶蓋係必然嘅。芝士奶蓋有全脂同低脂嘅選擇，不過飲得芝士奶蓋就唔好顧忌肥唔肥呢個問題啦。利申我有喺大陸飲過喜茶，好自然會攞咗嚟比較。茶本身擁有桂花嘅香氣，另外奶蓋嘅面頭灑咗少少抹茶粉，為賣相加添咗少少分。但芝士奶蓋嘅芝士味唔夠濃烈，同埋唔夠厚身，主打產品未做到最好係有少許失色。除咗紅茶、綠茶等等，佢仲有多款時令水果茶，裡面係有生果架，都可以俾多次機會佢下次試下嘅。